**CAIET DE SARCINI**

**Pentru achiziția ce are ca obiect furnizarea de cadouri și materiale promoționale specifice pentru promovarea culturală a României în cadrul Conferinței Plenipotențiarilor Uniunii Internaționale a Telecomunicațiilor (București, România, 25 septembrie – 14 octombrie 2022)**

Cod CPV: 39294100-0 Produse informative şi de promovare

Procedură: negociere fără publicare prealabilă a unui anunț de participare

1. **Introducere**

Caietul de sarcini constituie ansamblul cerințelor pe baza cărora se elaborează de către fiecare ofertant propunerea tehnică și financiară.

Caietul de sarcini conține, specificații tehnice, puse la dispoziție de AC. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță ale produselor solicitate.

Scopul prezentei secțiuni a Documentației de Achiziție, respectiv orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului contractului.

Cerințele impuse vor fi considerate ca fiind minime și obligatorii. Oferta care nu respectă cerințele minime obligatorii prevăzute în Caietul de sarcini va fi considerată neconformă și va fi respinsă.

Specificațiile tehnice care indică un anumit producător, o anumită origine sau un anumit procedeu ori care se referă la mărci, brevete, tipuri, la o origine sau la o producție specifică sau la standarde sunt menționate doar pentru identificarea cu ușurință a caracteristicilor produselor ce urmează a fi achiziționate și NU au ca efect favorizarea sau eliminarea anumitor operatori economici. Aceste specificații vor fi întotdeauna considerate ca având mențiunea «sau echivalent».

Toate produsele oferite trebuie să fie noi, nefolosite. Prin sintagma ”toate produsele/tuturor produselor” se înțelege ”toate produsele aferente acestei achiziții”.

### Observații:

* 1. Propunerea tehnică se va elabora în sensul asumării și detalierii cerințelor din caietul de sarcini, respectiv propunerea tehnică prezentată.
  2. Simpla copiere a specificațiilor tehnice NU presupune întocmirea propunerii tehnice.

### Contextul realizării acestei achiziții de produse

* 1. **Informații despre autoritatea contractantă**

**Artexim**

Adresa poștală: Calea Victoriei nr. 155, bl. D1, sc.8, et.2, Sector 1, București, 010073

Tel.: 021.317.80.81;

Fax: 021.311.02.00;

Adresa internet (URL): artexim.ro

Adresa de corespondență: achizitii@artexim.ro

Activitate: Instituție de spectacole

Prezentul caiet de sarcini cuprinde ansamblul specificațiilor tehnice minime privind furnizarea produselor care fac obiectul procedurii de atribuire, cerințe pe baza cărora Ofertantul va elabora și depune, în cadrul ofertei sale, propunerea tehnică și propunerea financiară pentru toate produsele.

Acest document va fi anexă la Contract ce se va încheia între AC și ofertantul câștigător.

Informațiile din această secțiune trebuie citite și interpretate în corelație cu:

1. informațiile prezentate în toate celelalte secțiuni ale Documentației de atribuire;
2. orice eventuale clarificări și răspunsuri la solicitările de clarificări emise de către AC în perioada cuprinsă între publicarea invitației de participare și termenul/termenele specificat(e) în invitația de participare.

### Contextul realizării achiziției

România va organiza în perioada 25 septembrie – 14 octombrie 2022 Conferinta Plenipotențiarilor Uniunii Internaționale a Telecomunicațiilor. Aceasta este cel mai înalt organism de elaborare a politicilor Uniunii Internaționale a Telecomunicațiilor (ITU). Desfășurat la fiecare patru ani, este evenimentul cheie la care statele membre ITU decid asupra viitorului rol al organizației, determinând astfel capacitatea organizației de a influența și de a afecta dezvoltarea tehnologiilor informației și comunicațiilor (TIC) la nivel mondial. Conferința stabilește politicile generale ale Uniunii, adoptă planuri strategice și financiare pe patru ani și alege echipa de conducere superioară a organizației, statele membre ale Consiliului și membrii Comitetului pentru reglementările radio.

Fiind un eveniment internațional, promovarea culturală a României este foarte importantă în cadrul conferinței ceea ce a creat necesitatea de achiziționării de produse informative și de promovare pentru invitații prezenți. Astfel, achiziția de produse informative şi de promovare va consta în personalizarea și livrarea de produse în funcție de specificațiile Autorității Contractante. Produsele informative şi de promovare vor fi înmânate participanților în data de 26 septembrie la Palatul Parlamentului în cadrul ceremoniei oficiale de deschidere a conferinței.

Pentru a răspunde în continuare nevoilor reale ale AC în vederea punerii la dispoziție în cadrul evenimentului „Conferința Plenipotențiarilor Uniunii Internaționale a Telecomunicațiilor” ce va avea loc la București în perioada 25 septembrie -14 octombrie 2022, de materiale promoționale, dar şi pentru gestionarea eficientă a resurselor umane și financiare din domeniu, în completarea Anexei la HG nr. 607 din 4 mai 2022 privind unele măsuri necesare procesului de pregătire, organizare și găzduire a Conferinței Plenipotențiarilor Uniunii Internaționale a Telecomunicațiilor ce va avea loc la București în perioada 25 septembrie - 14 octombrie 2022, s-a prevăzut achiziționarea unei cantități de 2.400 de pachete promoționale cu ocazia desfășurării evenimentului. Astfel, prin HG nr. 607 din 4 mai 2022 privind unele măsuri necesare procesului de pregătire, organizare și găzduire a Conferinței Plenipotențiarilor Uniunii Internaționale a Telecomunicațiilor ce va avea loc la București în perioada 26 septembrie-14 octombrie 2022 și modificarea prin HG nr. 776 din 16 iunie 2022 s-a decis achiziţionarea, în regim de urgenţă, a produselor prevăzute în Anexa hotărârii, în speță pentru prezenta strategie de contractare – *„Achizitie având ca obiect furnizarea de cadouri și materiale promoționale specifice, de promovare culturală a României”*

### Informații despre beneficiile anticipate de către Autoritatea contractantă

Prin achiziția realizată se va permite desfășurarea normală și eficientă a acțiunilor/activităților de protocol în procesul de pregătire, organizare și găzduire a Conferinței Plenipotențiarilor Uniunii Internaționale a Telecomunicațiilor, ce se va desfășura la București în perioada 25 septembrie-14 octombrie 2022, denumită în continuare Conferința Plenipotențiarilor, precum și a evenimentelor conexe acesteia.

### Alte inițiative/proiecte/programe asociate cu această achiziție de produse, dacă este cazul

Nu este cazul.

### Sursa de finanțare: bugetul de stat

### Factori interesați și rolul acestora, dacă este cazul

* + 1. AC a fost desemnat ca instituție abilitată pentru organizarea și derularea procedurilor de atribuire în vederea încheierii contractului pentru achiziția de produse.

### Descrierea produselor solicitate

* 1. **Obiectivul general la care contribuie furnizarea produselor**

Obiectivul general al achiziției îl constituie furnizarea pachetelor promoționale, de strictă necesitate.

### Obiectul specific la care contribuie furnizarea produselor

Obiectivul specific asociat furnizării produselor care fac obiectul prezentei proceduri de atribuire este:

* achiziția și distribuția de cadouri și materiale promoționale specifice, de promovare culturală a României, oferite tuturor delegaților participanți la conferință – pachete VIP
* achiziția și distribuția de cadouri și materiale promoționale specifice, de promovare culturală a României, pentru șefii de stat, șefii de guvern, vicepreședinții, prinții moștenitori/ prințesele și soțiile/soții acestora, miniștrii/secretarii de cabinet, șefii de administrație în domeniul telecomunicațiilor cu rang de ministru, șefii executivi ai agențiilor specializate ale Organizației Națiunilor Unite, miniștrii adjuncți, șefii agențiilor de reglementare, șefii organizațiilor regionale de telecomunicații, reprezentanții permanenți/observatorii, ambasadorii, trimișii speciali, invitații speciali, șefii de delegație, oficiali ai Uniunii Internaționale a Telecomunicațiilor – pachete VVIP

### Produsele solicitate și operațiunile cu titlu accesoriu necesar a fi realizate

* + 1. Produsele care vor fi achiziționate în cadrul acestei proceduri vor respecta specificațiile:

|  |  |  |  |  |  |
| --- | --- | --- | --- | --- | --- |
| **Denumire produs** | **Unitate de măsură** | **Cantitate** | **Loc de livrare** | **Termen de livrare (zile)** | **Specificații tehnice SAU cerințe funcționale minime** |
| Pachet VVIP - cadouri și materiale promoționale specifice, de promovare culturală a României, pentru șefii de stat, șefii de guvern, vicepreședinții, prinții moștenitori/ prințesele și soțiile/soții acestora, miniștrii/secretarii de cabinet, șefii de administrație în domeniul telecomunicațiilor cu rang de ministru, șefii executivi ai agențiilor specializate ale Organizației Națiunilor Unite, miniștrii adjuncți, șefii agențiilor de reglementare, șefii organizațiilor regionale de telecomunicații, reprezentanții permanenți/observatorii, ambasadorii, trimișii speciali, invitații speciali, șefii de delegație, oficiali ai Uniunii Internaționale a Telecomunicațiilor | BUC | 400 | Spațiu de depozitare indicat de AC | max. 15 de zile de la data semnării contractului | Produsele ofertate vor corespunde din punct de vedere tehnic cu specificațiile tehnice minime din Anexa nr. 1 la prezentul caiet de sarcini. |
| Pachet VIP - cadouri și materiale promoționale specifice, de promovare culturală a României, oferite tuturor delegaților participanți la conferință | Buc. | 2000 | Spațiu de depozitare indicat de AC | **max. 15 de zile** de la data semnarii contractului | Produsele ofertate vor corespunde din punct de vedere tehnic cu specificațiile tehnice minime din Anexa nr. 1 la prezentul caiet de sarcini. |

* + 1. Ofertanții vor prezenta **mostre** de produs (**1 buc./produs**) până la data și ora limită de depunere a ofertelor. Mostrele vor fi depuse la sediul AC, din Calea Victoriei nr. 155, bl. D1, sc.8, et.2, Sector 1, București, 010073.
    2. Operatorii economici vor depune oferte pentru cantitatea integrală**.**

### Autoritatea contractantă nu acceptă ofertarea unor termene de livrare diferenţiate, pe mai multe tranșe cu privire la cantitatea maximă ofertată.

**Livrarea cantității totale ofertate va fi efectuată într-o singură tranșă,** cu mențiunea că ofertele care vor menționa depunerea în mai multe tranșe a cantității totale ofertate NU vor fi luate în considerare, acestea fiind **neconforme**.

### Modul de prezentare al propunerii tehnice

* + 1. Ofertanții vor transmite **oferta preliminară**, astfel:

În format fizic, **în original, în plic/cutie sigilat/ă (inclusiv mostrele)**, la adresa de corespondență a AC din Calea Victoriei nr. 155, bl. D1, sc.8, et.2, Sector 1, București, 010073, cu mențiunea **„***Achiziție având ca obiect furnizarea de cadouri și materiale promoționale specifice, de promovare culturală a României***” ,** iar riscurile transmiterii ofertei și a mostrei/mostrelor de produs, inclusiv forța majoră sau cazul fortuit, cad în sarcina operatorului economic care transmite respectiva ofertă.

Documentele prezentate în copie vor avea mențiunea ”COPIE CONFORM CU ORIGINALUL”.

Documentele ofertei (Formularele completate conform Secțiunii: Modele de formulare, Propunerea tehnică și Propunerea financiară și alte documente, *după caz*) vor fi semnate olograf și ștampilate.

### Neprezentarea propunerii tehnice si/sau financiare are ca efect respingerea ofertei.

* + 1. Disponibilitate, *dacă este cazul*: Nu este aplicabil.

### Extensibilitate/Modernizare

Nu este cazul.

* + 1. *Garanție*

Produsele trebuie să fie acoperite de garanție (termen de valabilitate) pentru cel puțin perioada de garanție (valabilitate) solicitată în cadrul Anexei nr. 1 care face parte integrantă din prezentul caiet de sarcini.

* + 1. *Livrare, ambalare, etichetare, transport și asigurare pe durata transportului*
       1. Termenul de livrare ofertat va curge de la data intrării în vigoare a contractului.
       2. Livrarea produselor se va realiza in locația stabilită de acesta. Adresa exactă se va pune la dispoziția ofertantului/ofertanților câștigător/câștigători, în cadrul contractului.
       3. Pentru nerespectarea termenului de livrare în perioada de derulare a contractului se aplică următoarele:
          1. Daunele-interese vor fi considerate penalități și vor fi plătite de către Promitentul-Furnizor în cuantumul stabilit de dobânda legală penalizatoare, aplicată la valoarea produselor nelivrate, pentru fiecare zi de întârziere, în conformitate cu prevederile art. 4 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.
          2. AC va emite document constatator pentru neîndeplinirea obligațiilor contractuale conform art. 166 alin. (5) din H.G. nr. 395/2016, cu modificările și completările ulterioare.
          3. După caz, AC, parte a contractului situat pe locul următor, să încheie contractul.
       4. Produsele vor fi livrate cantitativ și calitativ în locația și în locul indicate de AC, pentru fiecare produs în parte.
       5. Livrarea se va asigura pe cheltuiala ofertantului declarat câștigător și semnatar al contractului, iar contravaloarea acestor costuri va fi inclusă în prețul ofertat.
       6. Ofertantul declarat câștigător și semnatar al contractului va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.
       7. Dacă este cazul, ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului.
       8. În stabilirea mărimii și greutății ambalajului ofertantul declarat câștigător și semnatar al contractului va lua în considerare, acolo unde este cazul, distanța față de destinația finală a produselor furnizate.
       9. Transportul și toate costurile asociate vor fi incluse în fundamentarea prețului ofertat.
       10. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern, pe cheltuiala furnizorului.
       11. Ofertantul declarat câștigător și semnatar al contractului subsecvent este responsabil pentru livrarea produselor în termenul asumat.
    2. *Operațiuni cu titlu accesoriu*
       1. Instalare, punere în funcțiune, testare Nu este aplicabil.
       2. Suport tehnic

Conform specificațiilor tehnice (Anexa nr. 1).

### Atribuțiile și responsabilitățile Părților

* + 1. **A.C.** are următoarele obligații:

1. să nu încheie cu alt operator economic, un contract având ca obiect achiziționarea produselor care fac obiectul contractului;
2. să notifice Furnizorul cu privire la intenția de a încheia contractul cu precizarea cantităților ferme care vor face obiectul acestuia;
3. să încheie contractul cu Promitentul-Furnizor ținând cont de ordinea din clasamentul rezultată în urma aplicării criteriului de atribuire a contractului;
4. să monitorizeze derularea contractului, cât și modul de implementare a contractului;
5. să achiziționeze și să plătească prețul convenit în condițiile prevăzute în Contract;
6. să recepționeze produsele furnizate, în termenul convenit, conform standardelor și/sau performanțelor prezentate în propunerea tehnică, anexă la contract și în concordanță cu cerințele caietului de sarcini;
7. să verifice existența documentelor care însoțesc produsele livrate;
8. să verifice existența tuturor documentelor justificative necesare pentru efectuarea plăților;
9. să urmărească respectarea cantităților și a termenelor de livrare asumate de către fiecare operator economic în parte și stabilite prin Contract și contractul subsecvent;
10. să verifice realizarea părților subcontractate din contractul subsecvent, dacă este cazul;
11. să verifice modul de realizare a plăților direct către subcontractanți, dacă este cazul;
12. să emită documente constatatoare care conțin informații referitoare la îndeplinirea sau după caz, neîndeplinirea obligațiilor contractuale de către Furnizor;
13. să transmită în format electronic documentul constatator pentru neîndeplinirea obligațiilor contractuale de către Prestator și dacă este cazul, pentru eventualele prejudicii, în termen de 3 zile de la momentul luării la cunoștință că situația de fapt care a stat la baza emiterii documentului respectiv trebuie modificată din cauze obiective.
    * 1. **Ofertantul** declarat câștigător are următoarele obligații:
         1. ca produsele furnizate să respecte calitatea și specificațiile tehnice prevăzute în prezentul caiet de sarcini, precum și propunerea tehnică asumată;
         2. să furnizeze produsele în termenul ofertat și asumat la adresa indicată de AC în contractul. Produsele vor fi transportate și livrate la destinația finală pe cheltuiala Furnizorului;
         3. este răspunzător de siguranța tuturor operațiunilor și metodelor de livrare utilizate pe toată durata contractului;
         4. să furnizeze produsele ambalate, marcate și etichetate conform prevederilor legislației în vigoare.
         5. să transmită, la momentul livrării, documentele/ materialele specificate în prezentul Caiet de Sarcini la pct. 5.5, respectiv în Anexă.

### Posibile riscuri identificate cu privire la organizarea și derularea procedurii de atribuire negociere fără publicare prealabilă și referitor la derularea contractului:

* + 1. *Furnizorul să nu furnizeze produsele care fac obiectul contractului la standardele şi performanțele solicitate prin specificațiile tehnice.*

În situația în care la recepție, comisia de recepție desemnată de AC are suspiciuni privind calitatea produselor, aceasta își rezervă dreptul de a solicita o evaluare a conformității unui produs (selectat de către comisie) de către un organism acreditat (laborator acreditat) în domeniu. Costurile evaluărilor vor fi suportate de către Promitentul-Furnizor. De asemenea, Promitentul-Furnizor va înlocui, pe cheltuiala proprie, produsul supus testării.

* + 1. *Nerespectarea termenului de livrare ofertat*

Termenul de livrare ofertat va curge de la data intrării în vigoare a contractului.

S-au stabilit clauze contractuale pentru nerespectarea termenului de livrare pentru cantitatea ofertată în perioada de derulare a contractului subsecvent după cum urmează:

1. Daunele-interese vor fi considerate penalități și vor fi plătite de către Promitentul – Furnizor în cuantumul stabilit de dobânda legală penalizatoare prevăzută la art. 3 alin. 2^1 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea produselor nelivrate, pentru fiecare zi de întârziere.
2. AC va emite document constatator pentru neîndeplinirea obligațiilor contractuale conform art. 166 alin. (5) din H.G. nr. 395/2016, cu modificările și completările ulterioare.
   * 1. *Asigurarea nivelului profesional al membrilor Comisiei de evaluare*

În cadrul Comisiei de evaluare vor fi nominalizați ca membri de evaluare personal din partea AC.

(4) *Riscul ca un ofertant să nu poată să livreze întreaga cantitate de produse care fac obiectul contractului*

S-a prevăzut posibilitatea ca, dacă ofertantul refuză semnarea contractului sau nu mai are capacitatea de a răspunde solicitărilor din partea AC de a încheia contractul în condițiile asumate prin ofertă, Promitentul-Furnizor în termen de 1 zi lucrătoare de la constatarea situației să informeze AC asupra incapacității de a livra produsele.

### Documentații ce trebuie furnizate în legătură cu produsul

**4.1** Documentele pe care Furnizorul trebuie să le prezinte la livrarea către AC sunt cele menționate în Anexa nr. 1 - specificații tehnice.

### Verificarea și recepția produselor

* 1. AC sau reprezentantul său are obligația de a efectua recepția cantitativă și calitativă a produselor achiziționate și are dreptul de a inspecta produsele pentru a verifica conformitatea lor.
  2. Recepția produselor se va face la adresa de livrare pusă la dispoziție de către AC
  3. Confirmarea faptului că produsele au fost livrate total și corespund cu specificațiile tehnice din caietul de sarcini și propunerea tehnică se face prin întocmirea de către AC a unui proces-verbal de recepție cantitativă și calitativă.
  4. Recepția cantitativă și calitativă a produselor se efectuează la livrarea acestora și constă în efectuarea următoarelor operațiuni:

1. *recepția cantitativă* reprezintă inspectarea și verificarea prin numărarea produselor furnizate;
2. *recepția calitativă* în vederea verificării conformității produselor furnizate cu specificațiile din propunerea tehnică.
   1. Recepția produselor furnizate se finalizează prin întocmirea și semnarea procesului verbal de recepție cantitativă și calitativă a produsului/produselor, semnat, fără obiecțiuni, în baza următoarelor documente:
      1. aviz de însoțire marfă, dacă este cazul;
      2. declarație de conformitate, dacă este cazul;
      3. certificat de garanție/valabilitate, dacă este cazul;
      4. fișa tehnică/documentația tehnică/manual/instrucțiuni de utilizare a produsului, dacă este cazul;
      5. eticheta;
      6. orice alte documente solicitate în specificațiile tehnice (Anexa nr. 1), valabile la momentul prezentării.

### Modalități și condiții de plată

Furnizorul va emite factura pentru produsele livrate. Factura va avea menționat numărul contractului, datele de emitere și de scadență ale facturii respective. Factura va fi trimisa în original la adresa specificată de AC sau pe e-mail la: [achizitii@artexim.ro](mailto:achizitii@artexim.ro) și/sau budget@artexim.ro

Plățile care urmează a fi realizate în cadrul contractului se vor face numai după emiterea facturii și a aprobării procesului-verbal de recepție cantitativă și calitativă fără obiecții de AC pentru produsele furnizate.

Plățile în favoarea Furnizorului se vor efectua în termen de maxim 30 de zile de la data emiterii facturii fiscale în original, sau a facturii electronice, în condițiile respectării prevederilor Legii nr. 199/2020 și a tuturor documentelor justificative.

Dacă factura are elemente eronate și/sau erori de calcul identificate de AC și sunt necesare revizuiri, clarificări suplimentare sau alte documente suport din partea Promitentului-Furnizor, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

### Cadrul legal care guvernează relația dintre AC și Furnizor (inclusiv în domeniile mediului, social și al relațiilor de muncă)

* 1. Legea nr. 98/2016 privind achiziţiile publice, cu modificările şi completările ulterioare;
  2. Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/contractului din Legea nr. 98/2016 privind achizițiile publice, cu modificările şi completările ulterioare,
  3. HOTĂRÂREA de GUVERN nr. 607 din 4 mai 2022 privind unele măsuri necesare procesului de pregătire, organizare și găzduire a Conferinței Plenipotențiarilor Uniunii Internaționale a Telecomunicațiilor ce va avea loc la București în perioada 25 septembrie -14 octombrie 2022 cu completările și modificările ulterioare.

### Managementul/Gestionarea Contractului și activități de raportare în cadrul Contractului, dacă este cazul

Monitorizarea contractului se asigură de către AC.